




Világjáró Tábor: Hat nap alatt a Föld körül

Csodálatos hat napot töltöttünk együtt Terpesen a Világjáró Táborban! Idén egy különleges kerettörténet kísért minket: mint a vándormadarak, kerestük a helyünket a világban, de a kontinensek eltűntek. A gyerekek feladata az volt, hogy napról napra újra benépesítsék és felfedezzék a Földet.
Reggelente világzenére ébredtünk és tornáztunk, a táborgyűléseken pedig mindenki kapott szót, fantasztikus volt látni, hogyan tanulnak meg a gyerekek napról napra jobban figyelni egymásra.
A délelőttök alkotással teltek: Európában gyurmapizzát sütöttünk, Afrikában kartonpiramist építettünk, Ázsiában kendőt festettünk, Amerikában és Ausztráliában pedig indián sátrakat és bumerángot alkottunk.
A délutáni strandolás igazi kikapcsolódást biztosított. Sokan először félve néztek a csúszdákra, majd a tábor végére mindenki egyedül száguldott le.
Az esti program minden nap kapcsolódott a délelőtt megismert kontinenshez. Tovább bővítettük ismereteinket, természetesen játékos formában. Volt ott minden: piramisfosztás, múmia öltöztetés, olasz pizzériává alakított terasz, fergeteges divatbemutató.

Az Önök és sokan mások támogatásával megvalósított táborban a gyerekeknek napi ötszöri étkezést biztosítottunk, minden nap kaptak gyümölcsöt és édességet, különösen figyeltünk a fehérjedús táplálkozásra.
Köszönjük a Bükkszéki Strandfürdő kedvezményes belépőjegyeit, feledhetetlen élményt adva a gyerekeknek!
Ezúton szeretnénk megköszönni minden támogatónknak és adományozónknak a hozzájárulását, mely lehetővé tette Világjáró Táborunk megvalósítását, 20 mélyszegénységben, telepi körülmények között élő gyerek nyári pihenését, élményszerzését, amelyet 5 felnőtt irányított.

A tábor összes költsége:

	Költségkategória (HUF)
	  kiadás
	Rövid magyarázat

	Étkezés (6 nap x 4000 Ft)
	610 800
	  napi 5 x étkezés, gyümölcs, édesség, sütemény, fagylalt

	Szállás  (5 nap x 4000 Ft)
	500 000
	 

	Utazási költségek 
	23 200
	a 14 év alatti gyermekek ingyenesen utazhattak

	Programok díja
	213 000
	a bükkszéki strandon kedvezményesen kaptuk a belépőt

	Munkatársak bére / díjazása
	390 000
	szakemberek díjazás (munkatársak időarányos br. bére)

	Külsős szakemberek bére / díjazása
	0
	 Önkéntes segítők

	Egyéb/bankköltség
	5 330
	 

	Összesen
	1 742 330
	 

	Badur forrás 
	1 062 500
	 Badúr Alapítvány támogatása

	Önrész/Adjuk össze
	679 830
	 Az Önök támogatása



